Røyrvik kirke

Røyrvik kirke er en langkirke i Røyrvik kommune. Nybyggere og samer i Røyrvik fikk tillatelse til å bygge kapell etter kongelig resolusjon 16. februar 1828. De samme samer stod for oppførelsen, og bygningen i tømmer ble innviet 11. september 1828, med plass til 180. Opprinnelig navn var «Rørvigens capell». I denne periode rådet presten i Grong Prestegjeld, Hans Peter Schnitler Krag. Kapellet var i mange år åsted for «Storpreka», der lensmann og prest i flere dager avholdt de nødvendige kirkelige funksjoner som dåp, konfirmasjon og bryllup. På kvelden var det fest. Den rødmalte bygningen ble restaurert i 1901 (arkitekt O. Alfstad), ble hvit, og fikk da status som kirke. Maleriet av «presten Krag» ble gitt som gave. Døpefatet av tinn kom i 1828, antakeligvis fra Nærøy. Dagens tyskbygde orgel tilkom i 1926. I 1959 ble kirken del i det nyutskilte Røyrvik og Namsskogan prestegjeld. Kirken ble renovert i 1965. Av prester nevnes Bjarne Tvete og Odd Rønneberg. Referanser Litteratur Petter Vekterli og Ola Hjulstad (1978). Røyrvik kirke 1828-1978. Røyrvik kommune. Alf Henry Rasmussen (1993). «Røyrvik kirke». Våre kirker. Norsk kirkeleksikon. Kirkenær: Vanebo forlag. s. 216. ISBN 82-75-27022-7. Eksterne lenker (en) Røyrvik kirke – kategori av bilder, video eller lyd på Commons (no) «Røyrvik kirke». Kirkesøk. Den norske kirke. (no) «Røyrvik kirke». Kulturminnesøk. Riksantikvaren – Direktoratet for kulturminneforvaltning.